Gesinchroniseerde swem

Gesinchroniseerde swem is 'n watersport wat vroeër ook "kunsswem" of "waterballet" genoem was. "Gesinchroniseer" beteken "tegelyk". Die sport word veral deur meisies beoefen. Dit kan vergelyk word met ballet wat in 'n swembad beoefen word. Dit is 'n sierlike, maar moeilike sport. Die spanlede moet nie net die vier swemstyle, (vryslag, vlinderslag, rugslag en bors- of skoolslag) onder die knie hê nie, maar ook 'n gevoel vir ritme hê.

Gesinchroniseerde swem is sedert 1984 'n item op die program van die Olimpiese Spele.

Sien ook 
 Swem
 Sierduik

Eksterne skakels 

  Die Internasionale Swemfederasie (FINA) se webwerf

Olimpiese somersporte
Swem